Publication: Magyar Közlöny
Issue: MK-1998-110 (Year: 1998, Number: 110)
Era: 1990-2004
Section: 
Paragraph Index: 300

1. A postaigazgatások felelőssége megszűnik azokért az ajánlott küldeményekért, igazolt kézbesítésű küldeményekért és értékküldeményekért, amelyeket az ilyen fajta kül- 1998/110. szám deményekre a saját szabályozásukban előírt feltételek mellett kézbesítettek. A felelősség azonban fennmarad: 1.1. ha kifosztást vagy sérülést tapasztaltak akár a küldemény kézbesítése előtt, akár annak kézbesítésekor; 1.2. ha — amikor a belföldi szabályozás ezt megengedi — a címzett vagy a felvételi helyre szóló visszaküldésnél adott esetben a feladó a kifosztott vagy sérült küldemény átvételekor fenntartással él; 1.3. ha — amikor a belföldi szabályozás ezt megengedi — az ajánlott küldeményt levélszekrény útján kézbesítették, és a címzett a tudakozódási eljárás során úgy nyilatkozik, hogy a küldeményt nem kapta meg; 1.4. ha egy értékküldemény címzettje vagy a felvételi helyre történő visszaküldés esetén a feladó a szabályszerű átvételi elismerés ellenére késedelem nélkül bejelenti a küldeményt neki kézbesítő igazgatásnak, hogy kárt állapított meg. Ilyenkor be kell bizonyítani, hogy a kifosztás vagy a sérülés nem a kézbesítés után történt.

Source: https://magyarkozlony.hu/hivatalos-lapok/1650f0f6939e2828ba8d92e15d5c87c8829083c8/dokumentumok/72d23f23bbd2d044fa50b787ae1cb540a021f77f/letoltes